Apple acuză că motorul grafic pe care e costruit Fortnite, Unreal Engine, ar fi "un cal troian".
Apple pretinde că motorul grafic al Epic Games ar putea fi folosit drept cal troian. Prin Unreal Engine, Epic Games ar putea trece de politicile de securitate ale AppStore. O măsură luată împotriva motorului grafic ar afecta mii de jocuri prezente şi viitoare.
Lupta dintre Apple şi Epic Games a intrat într-o nouă fază. După ce Apple a eliminat Fortnite din AppStore, Epic Games încearcă să obţină în instanţă anularea eliminării. Ca răspuns, Apple a luat la ţintă un nou produs Epic Games, Unreal Engine, motorul grafic pe care e construit Fortnite.Despre Unreal Engine, Apple susţine că este un fel de cal troian. Astfel, Epic Games ar putea introduce diverse opţiuni prin care să treacă de politicile de securitate ale AppStore.Doar că, folosind logica Apple, aceeaşi unitate de măsură ar trebui aplicată şi altor motoare grafice, ca foarte popularul Unity 3D. Dacă nu știai, Unreal Engine e motorul grafic din spatele a mii de jocuri, printre care seria Batman sau Mass Effect. O măsură luată împotriva Unreal Engine ar afecta nu numai aceste jocuri, dar şi viitoarele jocuri dezvoltate cu acest motor grafic.